**ԱՄՓՈՓԱԹԵՐԹ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՍԵՊՏԵՄԲԵՐԻ 1-Ի № 1428-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆԸՆԴՈՒՆՄԱՆ

|  |  |  |
| --- | --- | --- |
|  **1. ՀՀ ֆինանսների նախարարություն** |  | 08.09.2021 թ. |
|  № 01/8-3/14172-2021 |

|  |  |
| --- | --- |
| - «Հայաստանի Հանրապետության կառավարության 2005 թվականի սեպտեմբերի 1-ի № 1428-Ն որոշման մեջ փոփոխություն կատարելու մասին» ՀՀ կառավարության որոշման նախագիծը և հայտնում է, որ դիտողություններ և առաջարկություններ չունի: Նախագծով նախատեսվում է «Մանուկների և պատանիների` ֆիզիկական կուլտուրայով և սպորտով զբաղվելու համար անհրաժեշտ պայմանների նվազագույն չափորոշիչները հաստատելու մասին» թիվ 1428-Ն որոշման 1-ին կետի 1.1 ենթակետը (Սույն որոշումը տարածվում է բոլոր պետական բյուջեից ֆինանսավորվող մարզադպրոցների վրա) շարադրել հետևյալ նոր խմբագրությամբ. «1.1. Սույն որոշումը տարածվում է Հայաստանի Հանրապետության բոլոր մանկապատանեկան մարզադպրոցների վրա՝ անկախ կազմակերպաիրավական տեսակից»:  Նախագծի ընդունմամբ հանրապետության բոլոր մանկապատանեկան մարզադպրոցները, անկախ կազմակերպաիրավական տեսակից կառաջնորդվեն ՀՀ կառավարության կողմից սահմանված ֆիզիկական կուլտուրայով և սպորտով զբաղվելու համար անհրաժեշտ պայմանների նվազագույն չափորոշիչներով: | * **Ընդունվել է:**
 |

|  |  |  |
| --- | --- | --- |
| **2. ՀՀ տարածքային կառավարման և ենթակառուցվածքների նախարարություն** |  | 08.09.2021 թ. |
| № ԳՍ/15.3/23200-2021 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  - «Հայաստանի Հանրապետության կառավարության 2005 թվականի սեպտեմբերի 1-ի № 1428-ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագիծը քննարկվել է ՀՀ մարզպետարանների և Երևանի քաղաքապետարանի հետ։Քննարկման արդյունքներով տեղեկացնում ենք, որ Տարածքային կառավարման և ենթակառուցվածքների նախարարությունը նախագծի վերաբերյալ ընդհանուր առմամբ առաջարկություններ չունի։ - Միաժամանակ հիմնավորման մեջ նշվում է, որ նախագծի ընդունումը պայմանավորված է ՀՀ վարչապետի 2020 թվականի ապրիլի 2-ի ««Ֆիզիկական կուլտուրայի և սպորտի մասին» օրենքում փոփոխություններ և լրացումներ կատարելու մասին» օրենքի կիրարկումն ապահովող միջոցառումների ցանկը հաստատելու մասին» N 408-Ն որոշման հավելվածի 9-րդ կետի հանձնարարականով, սակայն 9-րդ կետում խոսք է գնում «Ֆիզիկական կուլտուրայով և սպորտով զբաղվելու համար անհրաժեշտ պայմանների նվազագույն չափորոշիչները հաստատելու և ՀՀ կառավարության 2005 թվականի սեպտեմբերի 1-ի N 1428-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը ՀՀ վարչապետի աշխատակազմ ներկայացնելու մասին։-Կից ներկայացնում ենք նաև Երևանի քաղաքապետարանի առաջարկությունը՝ մարզադպրոցներում սաների ընդունելության նվազագույն տարիքային շեմերի վերաբերյալ։

|  |  |  |
| --- | --- | --- |
| N | Մարզաձև |  Տարիք |
| 1. | Սպորտային մարմնամարզություն (տղաներ, աղջիկներ), գեղարվեստական մարմնամարզություն, գեղասահք (տղաներ, աղջիկներ)  | 5 տարեկան |
| 2. | Ակրոբատիկա, սպորտային պարեր, սեղանի թենիս, շախմատ, շաշկի, լող , ջրացատկ | 6 տարեկան |
| 3. | Աթլետիկա, բադմինթոն  | 6 տարեկան |
| 4. | Բասկետբոլ, վոլեյբոլ, ֆուտբոլ | 8 տարեկան |
| 5. | Լեռնադահուկային սպորտ, դահուկավազք, մականախաղ, բիաթլոն, առագաստային սպորտ, ջրագնդակ, ձեռքի գնդակ, տրիատթլոն  | 8 տարեկան |
| 6. | Բռնցքամարտ, ըմբշամարտ, ձյուդո, հրաձգություն, նետաձգություն | 8-9 տարեկան |
| 7. | Հեծանվային սպորտ, ձիասպորտ, սուսերամարտ | 9 տարեկան |
| 8. | Ծանրամարտ /տղաներ, աղջիկներ/ | * 1. տարեկան
 |

 |  **-Ընդունվել է:** **-Չի ընդունվել:** Քանի որ, փոփոխվել է ՀՀ Վարչապետի 2020 թվականի նոյեմբերի 26-ի N 1285-Ա որոշման 1-ին կետի 2-րդ ենթակետի համաձայն, ըստ որի 9-րդ կետը շարադրվել է հետևյալ խմբագրությամբ  «Ֆիզիկական կուլտուրայով և սպորտով զբաղվելու համար անհրաժեշտ պայմանների նվազագույն չափորոշիչները հաստատելու և ՀՀ կառավարության 2005 թվականի սեպտեմբերի 1-ի N 1428-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը ՀՀ վարչապետի աշխատակազմ ներկայացնելը» բառերը փոխարինել «Հայաստանի Հանրապետության կառավարության 2005 թվականի սեպտեմբերի 1-ի N 1428-Ն որոշման մեջ փոփոխություններ կատարելու մասին» ՀՀ կառավարության որոշման նախագիծը ՀՀ վարչապետի աշխատակազմ ներկայացնելը» բառերով: **-Չի ընդունվել:**Քանի որ տարիքային շեմի փոփոխության համար ստեղծվում է աշխատանքային խումբ, որը համակողմանի կուսումնասիրի ընդունելության տարիքը ըստ մարզաձևի: |

|  |  |  |
| --- | --- | --- |
| **3. ՀՀ արդարադատության նախարարություն** |  | 29.09.2021 թ. |
|  № 01/27.1/30734-2021 |

|  |  |
| --- | --- |
| - 1. «Հայաստանի Հանրապետության կառավարության 2005 թվականի սեպտեմբերի 1-ի թիվ 1428-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի/այսուհետ՝ Նախագիծ/ ընդունման իրավական հիմք է հանդիսացել «Մանկապատանեկան սպորտի մասին» /այսուհետ՝ Օրենք/ Հայաստանի Հանրապետության օրենքի 20-րդ հոդվածի 3-րդ մասը: Այս առումով, հարկ ենք համարում նշել, որ հիշյալ Օրենքի 20-րդ հոդվածը 3-րդ մաս չունի, ուստի առաջարկում ենք վերանայել Հայաստանի Հանրապետության կառավարության 2005 թվականի սեպտեմբերի 1-ի թիվ 1428-Ն որոշման նախագծի նախաբանը՝հիմք ընդունելով վերը նշված Օրենքի 20-րդ հոդվածի 1-ին մասի 3-րդ կետը՝ մասնավորապես. մանկապատանեկան սպորտի բնագավառում Հայաստանի Հանրապետության կառավարությունը` մշակում է մանուկների և պատանիների` ֆիզիկական կուլտուրայով և սպորտով զբաղվելու համար անհրաժեշտ (ներառյալ` համապատասխան մարզադպրոցներ, մարզաբազաներ, մարզական գույք և այլն) պայմանների նվազագույն չափորոշիչները /այսուհետ՝ Չափորոշիչներ/: Բացի այդ, անհրաժեշտ է նկատի ունենալ, որ Օրենքի 20-րդ հոդվածի 1-ին մասի 3-րդ կետով լիազորություն է վերապահվում ՀՀ կառավարությանը ***մշակել*** Չափորոշիչները, այլ ոչ թե ***հաստատել***: Այս առումով անհրաժեշտ է համապատասխան փոփոխություն կատարել Օրենքի 20-րդ հոդվածի 1-ին մասի 3-րդ կետում՝ սահմանելով նաև ՀՀ կառավարության կողմից Չափորոշիչները հաստատելու վերաբերյալ դրույթներ:  Վերոնշյալ առաջարկությունները բխում են ՀՀ Սահմանադրության 6-րդ հոդվածի 2-րդ մասի պահանջներից, համաձայն որոնց՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները ***կարող են օրենքով լիազորվել*** ընդունելու ենթաօրենսդրական նորմատիվ իրավական ակտեր**:** Լիազորող նորմերը պետք է համապատասխանեն իրավական որոշակիության սկզբունքին: Իսկ ՀՀ Սահմանադրության 5-րդ հոդվածի 2-րդ մասը սահմանում է. «Օրենքները պետք է համապատասխանեն սահմանադրական օրենքներին, իսկ ***ենթաօրենսդրական նորմատիվ իրավական ակտերը՝ սահմանադրական օրենքներին և օրենքներին*:»:**  | * **Ընդունվել է:**
 |
| 2. Նախագծի 1-ին կետի համաձայն՝ նախատեսվում է փոփոխություն կատարել ՀՀ կառավարության 2005 թվականի սեպտեմբերի 1-ի թիվ 1428-Ն որոշման մեջ: Այս առումով հարկ է նկատի ունենալ հիմնավորման դրույթները, համաձայն որոնց՝ նախագծի ընդունումը պայմանավորված է ՀՀ վարչապետի 2020 թվականի ապրիլի 2-ի ««Ֆիզիկական կուլտուրայի և սպորտի մասին» օրենքում փոփոխություններ և լրացումներ կատարելու մասին» օրենքի կիրարկումն ապահովող միջոցառումների ցանկը հաստատելու մասին» N 408-Ա որոշման հավելվածի 9-րդ կետի հանձնարարականով: ՀՀ վարչապետի 2020 թվականի նոյեմբերի 26-ի N 1285-Ա որոշման 1-ին կետի 2-րդ ենթակետի համաձայն՝ 9-րդ կետում «Ֆիզիկական կուլտուրայով և սպորտով զբաղվելու համար անհրաժեշտ պայմանների նվազագույն չափորոշիչները հաստատելու և ՀՀ կառավարության 2005 թվականի սեպտեմբերի 1-ի N 1428-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը ՀՀ վարչապետի աշխատակազմ ներկայացնելը» բառերը փոխարինվել են «Հայաստանի Հանրապետության կառավարության 2005 թվականի սեպտեմբերի 1-ի N 1428-Ն որոշման մեջ փոփոխություններ կատարելու մասին»ՀՀ կառավարության որոշման նախագիծը ՀՀ վարչապետի աշխատակազմ ներկայացնելը» բառերով, սակայն որպես տվյալ միջոցառման իրավական հիմք նշվում է «Ֆիզիկական կուլտուրայի և սպորտի մասին» ՀՀ օրենքի 7-րդ հոդվածի դ. 10 կետը, որի համաձայն՝ Հայաստանի Հանրապետության կառավարությունը հաստատում է ***ֆիզիկական կուլտուրայով և սպորտով զբաղվելու համար անհրաժեշտ պայմանների նվազագույն չափորոշիչները:*** Ելնելով վերոնշյալ նկատառումից՝ նախագծի և հիմնավորման դրույթները լրացուցիչ հիմնավորման և պարզաբանման կարիք ունեն: | * **Ընդունվել է:**
 |
| 3. Նախագծի 1-ին կետում «կազմակերպաիրավական տեսակից» բառերն անհրաժեշտ է փոխարինել «կազմակերպական-իրավական ձևից» բառերով՝ նկատի ունենալով ՀՀ քաղաքացիական օրենսգրքի պահանջները: | * **Ընդունվել է:**
 |

|  |  |  |
| --- | --- | --- |
|  **4. ՀՀ վարչապետի աշխատակազմ** |  | 26.10.2021 թ. |
|  № 01/11.3/38843-2021 |

|  |  |
| --- | --- |
| 1. Նախագծով նախատեսվում է սույն որոշումը տարածել բոլոր մանկապատանեկան մարզադպրոցների վրա: Տվյալ դեպքում ստացվում է, որ համայնքային բյուջեից ֆինանսավորվող մարզադպրոցները ևս պետք է պահպանեն հաստատված չափորոշիչները, ինչը կարող է հանգեցնել համայնքի բյուջեի ծախսերի ավելացման: Մինչդեռ՝ «Տեղական ինքնակառավարման մասին» ՀՀ օրենքի 93-րդ հոդվածի 2-րդ մասի համատեքստում պարզ չէ՝ արդյոք լրացուցիչ ֆինանսական միջոցները տրամադրվելու են պետության կողմից: Միաժամանակ, մասնավոր հատվածի մարզադպրոցները ևս պետք է պահպանեն նշված չափորոշիչները: Տվյալ դեպքում հիմնավորման անհրաժեշտություն ունի վերջիններիս վրա լրացուցիչ ֆինանսական բեռ դնելու իրավաչափությունը և տվյալ չափորոշիչների պահպանման նկատմամբ վերահսկողություն իրականացնելու մեխանիզմները:
 | * Չի ընդունվել:

 Նախագծով առաջարկվող փոփոխությունները և լրացումը ոչ թե լրացուցիչ բեռ են, այլ չափորոշիչներ են, որոնք անհրաժեշտ է պահպանվեն բոլոր մանկապատանեկան մարզադպրոցների կողմից՝ անկախ կազմակերպական- իրավական ձևից: Նախագծի ընդունմամբ հանրապետության բոլոր մարզադպրոցները պարտադիր կառաջնորդվեն սահմանված չափորոշիչներով՝ արդյունքում կպահպանվի պարապողների առողջությունը, մարզումների ընթացքում անվտանգությունը, մարզակառույցների շենքերի մաքրման, ախտահանման աշխատանքների նկատմամբ ամենօրյա հսկողությունը: |
|  2. Նախագծով նախատեսվում է, որ հանրապետության բոլոր մանկապատանեկան մարզադպրոցները, անկախ կազմակերպաիրավական տեսակից, առաջնորդվեն ՀՀ կառավարության կողմից սահմանված ֆիզիկական կուլտուրայով և սպորտով զբաղվելու համար անհրաժեշտ պայմանների նվազագույն չափորոշիչներով։ Թե՛ Նախագծով, թե՛ Նախագծի հիմնավորմամբ տրված չէ հստակ գնահատական, թե Նախագծի ընդունումը արդյո՞ք տեղական ինքնակառավարման մարմինների բյուջեներում առաջացնում է լրացուցիչ ծախսերի փոփոխություն և, եթե առաջացնում է, ապա ի՞նչ միջոցներով է ծախսերի փոխհատուցումը իրականացվելու այն համայնքներում, որոնք ունեն մարզադպրոցներ՝ հաշվի առնելով «Տեղական ինքնակառավարման մասին» ՀՀ օրենքի 93-րդ հոդվածի 2-րդ մասը (համաձայն որի՝ ***Հայաստանի Հանրապետության օրենքներով համայնքների եկամուտների նվազեցումը և ծախսերի ավելացումը պետք է օրենքով սահմանված կարգով փոխհատուցվի պետության կողմից):*** | * **Ընդունվել է:**
 |